Në bazë të nenit 29, paragrafit 2 të Ligjit për Pronën Shtetërore („Fleta zyrtare e Malit të Zi”, nr. 21/09, 40/11) dhe nenit 53, paragrafi 1 të Statutit të Komunës së Tuzit („Fleta zyrtare e Malit të Zi – dispozitat komunale”, nr. 24/19, 05/20, 51/22, 55/22), në seancën e Kuvendit të Komunës së Tuzit të mbajtur më 28.12.2023, është sjellë

**VENDIMI**

**për dhënien pa kompensim të automjetit në shfrytëzim të përhershëm „Komunalno/Komunale” sh.p.k Tuz**

**Neni 1**

Komuna e Tuzit si bartëse e së drejtës së pronësisë, jep në shfrytëzim dhe dispozicion të përhershëm pa kompensim automjetin (ekskavator makinerie pune), tipi/modeli: Fermec 860, „Komunalno/Komunale” sh.p.k. Tuz, me qëllim të përmirësimit të cilësisë së punës që „Komunalno/Komunale” sh.p.k. Tuz kryen në territorin e Komunës së Tuzit.

**Neni 2**

Obligohet kryetari i Komunës së Tuzit që pas hyrjes në fuqi të këtij vendimi të lidhë Kontratën me Drejtorin ekzekutiv të „Komunalno/Komunale” sh.p.k. Tuz, mbi dhënien pa kompensim të automjetit në fjalë, e cila do të rregullojë më afërsisht të drejtat dhe obligimet e ndërsjella të palëve kontraktuese.

**Neni 3**

Ky vendim hyn në fuqi ditën e publikimit në „Fletën zyrtare të Malit të Zi - dispozitat komunale”.

Numër: 02-016/23-8565/1

Tuz, më 28.12.2023

**KUVENDI I KOMUNËS SË TUZIT**

**KRYETARI,**

**Fadil Kajoshaj**